BCP จับมือ KBANK ปั้นร้าน “สพาร์-อินทนิล” ทำ “แบงก์กิ้งเอเย่นต์” บริการรับฝากเงิน
BCP จับมือ KBANK ปั้นร้าน "สพาร์-อินทนิล" ทำ "แบงก์กิ้งเอเย่นต์" บริการรับฝากเงินเข้าบัญชีผ่าน "เคแบงก์ เซอร์วิส"
15 ม.ค. 2562

นายสมชัย เตชะวณิช ประธานเจ้าหน้าที่การตลาดและรองกรรมการผู้จัดการใหญ่ บริษัท บางจาก คอร์ปอเรชั่น จำกัด (มหาชน) หรือ BCP นายวิบูลย์ วงสกุล กรรมการผู้จัดการ บริษัท บางจาก รีเทล จำกัด และนายทิพากร สายพัฒนา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK ร่วมเปิดตัว “เคแบงก์ เซอร์วิส” (KBank Service) ในร้านกาแฟอินทนิล (Inthanin) และร้านสะดวกซื้อสพาร์ (SPAR) ในฐานะเป็นตัวแทนธนาคาร (Banking Agent) เมื่อเร็ว ๆ นี้
โดยจะให้บริการรับฝากเงินเข้าบัญชีธนาคาร ในวงเงินสูงสุด 20,000 บาทต่อรายการ และไม่เกิน 40,000 บาทต่อวันต่อหมายเลขบัตรประชาชน โดยคิดค่าธรรมเนียม 20 บาทต่อรายการ ซึ่งพร้อมให้บริการเบื้องต้นรวมจำนวน 17 สาขา
อนึ่ง ระหว่างวันที่ 15 มกราคม – 28 กุมภาพันธ์ 2562 ให้บริการด้วยค่าธรรมเนียมพิเศษ 10 บาทต่อรายการ พร้อมกันนี้ ยังมีแผนขยายสาขาให้บริการเพิ่มเป็น 170 สาขา ภายในไตรมาส 2 ของปี 2562 รวมทั้งเปิดให้บริการถอนเงินสด และเปิดบัญชีเงินฝากในอนาคต